Document ID: /roh_data/filtered/fineweb-2-filterrobots_roh.jsonl.gz/26037

Lisa Dermont è sa participada a la qualificaziun da l’occurrenza «Chinese Bridge» en Svizra. Ella ha stuì preparar in pled, mussar in saut ni chantar e dar resposta a dumondas davart la cultura, istorgia ed ils arts da la China. A quella qualificaziun e Lisa vegnida secunda. Perquai ch’il victur era massa vegl, ha Lisa pudì ir al final da la concurrenza a China.
Montà ils skis
A Peking ha Lisa anc ina giada stuì far ils medems pensums. Vitiers ha ella stuì purtar in tipic souvenir da la patria. Ella ha montà in per skis e declerà als chinais sco che quai sport funcziuna. L’emettur chinais Hunan ha rapporta da l’entira concurrenza.
Gudagnà stipendi
Lisa n’ha betg dumagnà tranter ils 30 megliers. Per ella era l’occurrenza vargada. Ella ha dentant pudì visitar bleras citads e giudair sia visita en la China. Igl è segir betg sia davosa visita. Sco premi ha Lisa gudagnà in stipendi per in semester studegiar en la China, uschia ch’ella vegn a turnar gia prest puspè en il pajais da l’ost.